Осем души са в ареста, след като пребили гребци край Асеновград - По света и у нас - БНТ Новини
Полицията арестува осем души от ромската махала на Асеновград след снощния скандал прерастнал в бой с деца, трениращи гребане на язовир "Четиридесетте извора". Пострадали са две момчета на 16 и 17 години. На язовира днес има засилено полицейско присъствие, за да тренират гребците спокойно и да не се стига до подобни инциденти.
21:00, 27.06.2017
32 рок групи ще свирят на фестивал в Пловдив
Огнян Герджиков за "Грипените": Нашето решение не задължава правителството
Проучват нови методи за запазване на плодородните почви у нас
Огромните дупки около трамвайната линия в Княжево предизвикват недоволство
Жътвената кампания е в разгара си, очакват се по-високи добиви
Гребците от Спортен клуб "Асеновец" тренирали на язовира вчера, когато едно момиче се обърнало с лодката във водата. Ромите, които били на отсрещния бряг, започнали да я освиркват и да замерват с камъни другите спортисти. Децата се оплакали на треньора.
Камен Куцев - треньор
"Колега отишъл оттатъка да може да ги предупреди да не стават други работи, и от там те са помислили, че ние отиваме да ги бием, там направо нападнаха децата, момчетата нападнаха. Тръгнаха да се бият, направо тръгнаха с шишета, камъни да хвърлят и от там уж потушихме нещата, аз се обадих на полицията, те вземаха мерки, дойдоха, но след това те вече започнаха да търсят мъст и отидоха в града."
Заради инцидента двете пострадали момчета няма да могат да участват в републиканското първенство по гребане в четвъртък, каза треньорът им. От спортната база признаха, че и друг път са имали подобни проблеми, но до сега се справяли сами. След побоя вчера откарали двете деца в асеновградската болница.
Д-р Иван Червенков - управител на МБАЛ-Асеновград
"Травмите не са сериозни. Има данни за фрактура на малки кости на ръката, която с обездвижване е решен проблемът. Един от потърсилите помощ е ударен и в гърба, там са намерили нашите някаква фрактура на прешлен."
Голяма тълпа разярени жители на ромския квартал "Лозница" снощи обсадила здравното заведение, където преглеждали пострадалите. За да успокоят напрежението на място пристигнали служители на специалните полицейски сили и екип на пожарната.
"Това което аз видях беше едно преследване масово, на една група хора спрямо друга, замеряне с камъни с колове, с метални пръти. Благодарение на органите не реда, така нещата бяха уталожени."
Набезите над болницата от ромски тълпи са често явление в Асеновград, оплака се управителят на здравното заведение. Той вече е предал на разследващите видеозаписите от охранителните камери на мелето снощи. Прокуратурата е образувала досъдебно производство по случая.